Χωροθέτηση και Διαχείριση Υβριδικών Συστημάτων Εκμετάλλευσης Αιολικής και Ηλιακής Ενέργειας: Η περίπτωση της Άνδρου, Ελλάδα
Creators: name: Μπίλη, Αθηνά Χρήστου
Publisher: name: Aristotle University of Thessaloniki
Year: 2018
Subjects: Χωροθέτηση υβριδικού σταθμού εκμετάλλευσης αιολικής και ηλιακής ενέργειας
Γεωγραφικά Συστήματα Πληροφοριών
Διαχείριση χρόνου και κόστους
Hybrid wind and solar energy systems sitting
Geographical Information Systems
Time and cost management

description: Ο συνδυασμός δύο ή περισσοτέρων μορφών Ανανεώσιμων Πηγών Ενέργειας σε ίδια χωρική κλίμακα αποτελεί έναν ισχυρά υποσχόμενο κλάδο με αποτέλεσμα τα παγκόσμια ποσοστά εγκατάστασης υβριδικών συστημάτων εκμετάλλευσης ΑΠΕ να αυξάνονται συνεχώς. Στον ελλαδικό χώρο, στον οποίο εντοπίζεται αφθονία σε πόρους όπως ο άνεμος και ο ήλιος, ο συνδυασμός αυτών των δύο μορφών ενέργειας δύναται να συμβάλλει στη μείωση της εξάρτησης από τους συμβατικούς ενεργειακούς πόρους καθώς στα υβριδικά συστήματα παραγωγής ενέργειας η αδυναμία μιας πηγής αντισταθμίζεται από τις δυνάμεις της άλλης. Σκοπό της παρούσης εργασίας αποτελεί η ανάπτυξη ενός μηχανισμού εντοπισμού κατάλληλων περιοχών χωροθέτησης Υβριδικών Σταθμών Εκμετάλλευσης Αιολικής και Ηλιακής Ενέργειας (ΥΣΕΑΗΕ), χρησιμοποιώντας τα Γεωγραφικά Συστήματα Πληροφοριών (ΓΣΠ). Η εφαρμογή γίνεται στο νησί της Άνδρου, στην Ελλάδα, και η προτεινόμενη μεθοδολογία περιλαμβάνει τον αποκλεισμό περιοχών που καθορίζονται από το ελληνικό θεσμικό πλαίσιο αλλά και από τη διεθνή εμπειρία και για τις δύο μορφές ενέργειας. Η χωροθέτηση αυτή ισοδυναμεί με μία σύνθετη και πολυδιάστατη διεργασία που περιλαμβάνει τη συσχέτιση πολλαπλών αντικρουόμενων κριτηρίων, ενώ ταυτόχρονα απαιτεί την κατάλληλη συλλογή, ανάλυση και ακριβή απεικόνιση στο χώρο δεδομένων, που σχετίζονται με τα απαιτούμενα για τη χωροθέτηση κριτήρια. Στην επόμενη φάση επιλέγεται η καταλληλότερη βάσει τεχνικών χαρακτηριστικών περιοχή για εγκατάσταση ΥΣΕΑΗΕ, καθορίζεται ο εξοπλισμός που απαιτείται και προτείνεται η διάταξη του εξοπλισμού εντός της περιοχής εγκατάστασης. Η δομή του προτεινόμενου ΥΣΕΑΗΕ καθορίζεται από το λογισμικό HOMER Pro. Στη συνέχεια, πραγματοποιείται η διαχείριση του προτεινόμενου ΥΣΕΑΗΕ σύμφωνα με τα πρότυπα του Διεθνούς Οργανισμού Διαχείρισης Έργων. Πιο συγκεκριμένα, διαμορφώνεται ο χρονικός προγραμματισμός με τη χρήση του λογισμικού MS Project 2016 και ο προγραμματισμός κόστους του συνόλου ζωής του έργου δηλαδή του σχεδιασμού, της κατασκευής και σύνδεσης με το ηλεκτρικό δίκτυο, της λειτουργίας και συντήρησης καθώς και του παροπλισμού του. Εντοπίζονται, επίσης, οι κίνδυνοι που σχετίζονται με το έργο και πραγματοποιείται η ποιοτική ανάλυση αυτών.
description: The combination of two or more forms of Renewable Energy Sources at the same spatial scale is a highly promising sector, resulting in an increase in the number of installations of hybrid RES systems. In Greece, where abundant resources are available, such as wind and sun, the combination of these two renewable forms of energy can contribute to reducing dependence on conventional energy resources, as in hybrid power systems the weakness of a source is offset by forces of the other. The purpose of this thesis is the development of a methodology for selecting suitable sites for the installation of Hybrid Wind and Solar Energy Systems (HWSES) using Geographic Information Systems (GIS). The implementation focuses on the island of Andros, Greece, and the proposed methodology includes the exclusion of areas defined by the Greek legislation and the international experience for both forms of energy. The site selection corresponds to a complex, multi-dimensional process, which is characterized by the existence of multiple conflicting criteria; at the same time. Furthermore, the selection process requires the collection, the analysis and the representation of data related to the criteria required for the site selection process. In the next phase, the most technically appropriate area for the installation of the HWSES is selected and the required equipment is within the installation area defined. The structure of the proposed HWSES is carried out by the HOMER Pro software. The management of the proposed HWSES is performed according to the Project Management International Organization standards. More specifically, MS Project 2016 software is used in order to address the time and cost planning of the project throughout it΄s lifecycle, namely the project planning, the installation and grid connection, the operation and maintenance phase as well as its decommissioning phase. The risks associated with the project are also identified and qualitatively assessed.